મુજફ્ફર અાગળ જણાવે છે કે બુરહાન જ્યારે ૧૦ વર્ષનો હતો ત્યારે તેને ભારતીય સૈનાના એક જવાનને કહ્યું હતું કે તે અાર્મીમાં જોડાવવા ઇચ્છે છે. અા ઇચ્છા તેણે જ્યારે વ્યક્ત કરી હતી જ્યારે તેના ગામમાં અાતંકવાદીઅોને શોધવા માટે સૈનાનું સર્ચ અોપરેશન ચાલતું હતું. બુરહાનને અાર્મીનો ગણવેશ ખૂબ જ પસંદ હતો. તેને ક્રિકેટ સાથે પણ પ્રેમ હતો. તે ભારત માટે ક્રિકેટ રમવાનું પસંદ કરતો હતો. ઉરી હુમલા અંગે મુજફ્ફ વાનીનું કહેવું છે કે અાની પાછળ પાકિસ્તાનનો હાથ કેવી રીતે હોઈ શકે. જે પણ વ્યક્તિ અાતંકવાદી બન્યા બાદ કાશ્મીરમાં દાખલ થાય છે તે કાશ્મીરી છે. ભારતમાંથી પણ કોઈ મુસલમાન અહીં અાવી શકે છે. અા કાશ્મીરી અાતંકવાદીનો હુમલો પણ હોઈ શકે છે.